HBD Sumalatha Ambareesh: ಅಮ್ಮನ ಹುಟ್ಟುಹಬ್ಬ ಆಚರಿಸಿದ ಮುದ್ದಾದ ವಿಡಿಯೋ ಹಂಚಿಕೊಂಡ ಅಭಿಷೇಕ್ ಅಂಬರೀಷ್..! ನಟಿ ಹಾಗೂ ಸಂಸದೆ ಸುಮಲತಾ ಇಂದು ಹುಟ್ಟುಹಬ್ಬದ ಸಂಭ್ರಮದಲ್ಲಿದ್ದಾರೆ. 57ನೇ ವಸಂತಕ್ಕೆ ಕಾಲಿಟ್ಟ ನಟಿಗೆ ಸ್ಯಾಂಡಲ್ವುಡ್ ಸೆಲೆಬ್ರಿಟಿಗಳು ಹಾಗೂ ಅಭಿಮಾನಿಗಳು ಶುಭ ಕೋರುತ್ತಿದ್ದಾರೆ. ಇನ್ನು ಅಮ್ಮನ ಮುದ್ದಿನ ಮಗ ಅಭಿಷೇಕ್ ಅಂಬರೀಷ್ ಸಹ ಮನೆಯಲ್ಲಿ ವಿಶೇಷವಾಗಿ ಹುಟ್ಟುಹಬ್ಬ ಆಚರಿಸಿದ್ದಾರೆ. ಮನೆಯಲ್ಲಿ ಅಮ್ಮನ ಕೈಯಿಂದ ಕೇಕ್ ಕತ್ತರಿಸುವ ಮೂಲಕ ಹುಟ್ಟುಹಬ್ಬ ಆಚರಿಸಿರುವ ಅಭಿಷೇಕ್, ಒಂದು ಮುದ್ದಾದ ವಿಡಿಯೋ ಹಂಚಿಕೊಂಡಿದ್ದಾರೆ. ಅಮ್ಮನ ಮೂಗಿಗೆ ಕೇಕ್ ಮೆತ್ತುವ ಮೂಲಕ ಕೇಕ್ ಎಂಜಾಯ್ ಮಾಡಿದ್ರಾ ಅಂತಾ ತಮಾಷೆಯಾಗಿ ಕೇಳಿದ್ದಾರೆ. ಇನ್ನು ಅಭಿಮಾನಿಗಳಿಗೆ ಈ ವಿಡಿಯೋ ಸಖತ್ ಇಷ್ಟವಾಗುತ್ತಿದೆ. ಇನ್ನು ಅಮ್ಮನ ಮೂಗಿಗೆ ಕೇಕ್ ಹಚ್ಚಿದ ವಿಡಿಯೋ ಜೊತೆಗೆ ಭಾವುಕರಾಗಿ ಕೆಲವು ಸಾಲುಗಳನ್ನೂ ಬರೆದುಕೊಂಡಿದ್ದಾರೆ ಅಭಿಷೇಕ್. ನೀನು ನನಗೆ ಏನು ಎಂದು ಹೇಳಲು ನನ್ನ ಬಳಿ ಪದಗಳಿಲ್ಲ ಅಮ್ಮ. ಆದರೆ ನೀನು ಪ್ರಪಂಚದಲ್ಲೇ ಬೆಸ್ಟ್ ಅಮ್ಮ ಆಗಿದ್ದಕ್ಕೆ ಧನ್ಯವಾದ ಮಾತ್ರ ಹೇಳಬಲ್ಲೆ. ಹ್ಯಾಪಿ ಬರ್ತ್ಡೇ, ಲವ್ ಯೂ, ಕೇಕ್ ಎಂಜಾಯ್ ಮಾಡಿದ್ದೀಯಾ ಎಂದು ಭಾವಿಸಿದ್ದೇನೆ ಅಂತ ಪೋಸ್ಟ್ ಮಾಡಿದ್ದಾರೆ ಅಭಿಷೇಕ್.ಈ ಹಿಂದೆ ಸುಮಲತಾ ಅವರಿಗೂ ಕೊರೋನಾ ಸೋಂಕಾಗಿದ್ದು, ಅವರು ಐಸೋಲೇಷನ್ನಲ್ಲಿದ್ದರು. ಆಗ ಅಭಿಷೇಕ್ ಅಮ್ಮನನ್ನು ಮಿಸ್ ಮಾಡಿಕೊಳ್ಳುತ್ತಿರುವುದಾಗಿ ಸಾಮಾಜಿಕ ಜಾಲತಾಣದಲ್ಲಿ ಹಂಚಿಕೊಂಡಿದ್ದರು. ಈಗ ಸುಮಲತಾ ಆರೋಗ್ಯವಾಗಿದ್ದು, ಮಗನೊಂದಿಗೆ ಮನೆಯಲ್ಲಿ ಕಾಲ ಕಳೆಯುತ್ತಿದ್ದಾರೆ. ಇನ್ನು ಗಣಪತಿ ಹಬ್ಬ ಆಚರಿಸಿದ ಈ ಅಮ್ಮಮಗ ಫೋಟೋ ಸಹ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿತ್ತು. ಅಭಿಷೇಕ್ ಅಂಬರೀಷ್ ಸುಕ್ಕಾ ಸೂರಿ ನಿರ್ದೇಶನದ ಬ್ಯಾಡ್ ಮ್ಯಾನರ್ಸ್ ಚಿತ್ರದಲ್ಲಿ ನಟಿಸುತ್ತಿದ್ದು, ಇದರ ಪೋಸ್ಟರ್ ಇತ್ತೀಚೆಗಷ್ಟೆ ರಿಲೀಸ್ ಆಗಿದೆ. ಈ ಸಿನಿಮಾದಲ್ಲಿ ಸಖತ್ ಖಡಕ್ ಲುಕ್ನಲ್ಲಿ ಕಾಣಿಸಿಕೊಂಡಿದ್ದಾರೆ ಯಂಗ್ ರೆಬೆಲ್ ಸ್ಟಾರ್ ಅಭಿ.